Fjármálaráðherra segir mikilvægt að ríkið öðlist fullt forræði yfir auðkenni, fyirrtækinu sem gefur út rafræn skilríki. Ríkið standi nú í viðræðum um kaup á fyrirtækinu, en heimild er til þess í fjárlögum.
Það gildir einu hvort þú ert að fá út úr covid-prófi eða krabbameinsskimun á Heilsuveru, skila skattframtali, skoða stöðuna á lífeyrissjóðnum eða skólagögn barns á Mentor - þú getur notað rafræn skilríki og í framtíðinni eiga þau að fá aukið vægi. Í síðustu viku mælti Bjarni Benediktsson, fjármálaráðherra fyrir frumvarpi um stafrænt pósthólf í miðlægri þjónustugátt stjórnvalda. Markmið þess er að öll samskipti stjórnvalda og fyrirtækja við borgara verði stafræn. Allir þyrftu þá að afla sér rafrænna skilríkja sem í dag eru gefin út af einkafyrirtækinu Auðkenni. Vinstri græn telja að útgáfa skilríkjanna ætti að vera á hendi ríkisins.
Sagði Kolbeinn Óttarsson Proppé, þingmaður Vinstri grænna um frumvarp Bjarna.
Auðkenni er í eigu Arion banka, Íslandsbanka, Landsbankans, Símans og Teris, ríkið á þó meirihluta hlutafjár í því, beint eða óbeint. Bjarni segir viðræður um kaup ríkisins á Auðkenni í fullum gangi.
Viðræðurnar snúist um hvaða verð ríkið sé til í að greiða fyrir fyrirtækið og hvort eigendur Auðkennis geti áfram haft aðkomu að þróun hugbúnaðarins eftir kaup. Bjarni telur mikilvægt að einfalda eignarhaldið.
Stjórnvöld eiga í viðræðum um kaup á Auðkenni, fyrirtækinu sem gefur út rafræn skilríki. Stefnt er að því að öll samskipti ríkis og borgara verði netinu. 